stanford-oval/wikipedia huggingface dataset:
Alexander Pfänder
Teoksia

Phänomenologie des Wollens: Eine psychologische Analyse (1900)
Einführung in die Psychologie (1904)
Zur Psychologie der Gesinnungen, julkaisussa Jahrbuch für Philosophie und phänomenologische Forschung I (1913) ja III (1916)
Logic, julkaisussa Jahrbuch für Philosophie und phänomenologische Forschung IV (1921)
Die Seele des Menschen (1933)
Aiheesta muualla

Alexander Pfänder, Encyclopedia of Philosophy (englanniksi)
Alpo Nisula

Alpo Elias Nisula (s. 22. toukokuuta 1938) on suomalainen kuulantyöntäjä, joka ylitti 17 metrin rajan kaikkien aikojen toisena suomalaisena vuonna 1959.
Vetelin Urheilijoita ja Oulun Pyrintöä edustanut Nisula voitti Suomen mestaruuden vuosina 1959 ja 1961. Lisäksi hän saavutti SM-hopeaa vuonna 1962 sekä SM-pronssia vuosina 1960, 1963 ja 1964. Ennätyksensä 17,96 m hän työnsi vuonna 1964.
Alpo Nisulan poika Kari Nisula saavutti kiekonheitossa kolme SM-mitalia vuosina 1986–1990.
Almendra

Almendra
Almendra (suomeksi 'manteli') oli argentiinalainen rock-yhtye. Se perustettiin vuonna 1967. Vuonna 1968 julkaistulla ensimmäisellä singlellään yhtyeestä tuli yksi Argentiinan tunnetuimmista. Ensimmäinen täysimittainen albumi ilmestyi vuonna 1969 ja toinen vuonna 1970. Vuonna 1979 Almendran jäsenet palasivat väliaikaisesti yhteen ja julkaisivat uuden live-levyn.
Alpo Pesonen

Albin (Alpo) Pesonen (3. elokuuta 1893 Savonranta – 3. joulukuuta 1969 Tampere) oli suomalainen kauppias ja yritysjohtaja, joka sai kauppaneuvoksen arvonimen.
Pesosen vanhemmat olivat räätäli Matti Pesonen ja Anna Maria Mutikainen ja puoliso vuodesta 1918 Martta Johanna Lund. Pesonen kävi yhden luokan Kuopion kauppakoulua 1916–1917 ja teki opintomatkoja useisiin eri Keski-Euroopan ja Skandinavian maihin sekä Neuvostoliittoon. Hän oli kauppa-apulainen J. H. Koposen liikkeessä Savonrannassa 1909–1910, Oskar Honkasen liikkeessä 1910–1911 ja K. Lundin laiva- ja kalastustarpeiden kaupassa 1911–1913 Viipurissa, sekä myyjä Käkisalmen Osuuskaupassa 1913–1916. Kulutusosuuskuntien Keskusliittoon kuuluvissa liikkeissä Pesonen oli myyjä Högforsin Tehtaan Työväestön Osuuskaupassa Karkkilassa 1917–1918 ja liikkeen toimitusjohtaja 1918–1921, Osuusliike Oma-Avun toimitusjohtaja Joensuussa 1922–1931 ja Mikkelin Työväen Osuuskaupan toimitusjohtaja 1931. Hän oli sitten Osuusliike Voiman pitkäaikainen toimitusjohtaja Tampereella 1931–1956. Pesonen oli myös Pyhäjärven kunnanvaltuutettu ja hänellä oli useita muitakin luottamustehtäviä. Asuntokeskuskunta Tampereen Hakan va. toimitusjohtajana Pesonen työskenteli 1941–1948 ja oli sen johtokunnan jäsen 1941–1952 ja puheenjohtaja 1943–1952. Hän sai kauppaneuvoksen arvonimen 1950.
Linkkimätä

Linkkimätä (engl. link rot) eli linkkirutto on prosessi, jonka seurauksena yhä suurempi osa hyperlinkeistä ei enää toimi. Linkkimätää esiintyy Internetin sivustojen välillä ja yksittäisten sivustojen sisällä. Termillä voidaan viitata myös päivittämättömiin sivuihin, jotka sotkevat hakukoneiden hakutuloksia. Toimimatonta linkkiä kutsutaan kuolleeksi linkiksi tai vanhentuneeksi linkiksi.
Yleisyys

Vuonna 1998 valmistuneessa tutkimuksessa havaittiin, että jo kuusi prosenttia kaikista internetin linkeistä oli muuttunut toimimattomiksi. Vuonna 2013 valmistuneessa tutkimuksessa havaittiin, että 49 prosenttia Yhdysvaltain korkeimman oikeuden päätöksissä olevista lähdelinkeistä oli muuttunut toimimattomaksi.
Tietoturva-asiantuntijat ovat varoittaneet, että luotettavankin verkkotunnuksen vanhetessa voi kuka tahansa rekisteröidä kyseisen verkkotunnuksen uudelleen ja sisällyttää kyseiseen verkkotunnukseen johtaviin osoitteisiin haitallista materiaalia. Vuosina 2014-2017 toiminnassa olleen videopalvelu Vidmeen ladattuja videoita käytettiin upotettuna useilla uutissivustoilla. Palvelun lakkautuksen jälkeen sivuston verkkotunnus siirtyi aikuisviihdesivuston omistukseen vuonna 2021, jolloin useilla internetsivuilla kuten The Huffington Postin ja The Washington Postin uutisissa upotusten tilalla alkoi näkyä aikuisviihdettä.
Usein tiedotusvälineiden nettisivujen uudistusten yhteydessä verkkosivulla aiemmin julkaistua materiaalia kuten uutisia poistuu verkkosivuilta. Journalisti-lehden päätoimittaja Maria Pettersson on verrannut median tapaa poistaa vanhoja uutisia nettisivuiltaan barbaarimaiseksi oman historian systemaattiseksi tuhoamiseksi. Jotkut verkkosivut poistavat tietoisesti vanhoja aineistojaan, sillä joidenkin tulkintojen mukaan hakukoneet saattaisivat suosia verkkosivuja, joilla on enimmäkseen tuoretta materiaalia kuin vanhaa sisältöä. Esimerkiksi teknologiasivusto CNET päätti vuonna 2023 poistaa tuhansia vanhoja uutisiaan hakukoneoptimoinnin takia. Hakukonejätti Google vastasi, ettei se suosittele vanhan sisällön poistamista.
Linkkimädän syitä

Linkkien kuolemiset voivat johtua useista syistä.
Hyperlinkin kohdesivu on poistettu
Verkkotunnuksen rekisteröinti on vanhentunut tai materiaali on siirtynyt uuden verkkotunnuksen alle
Materiaali verkkosivulta on poistunut verkkosivujen uudistuksen yhteydessä
Verkkosivujen sisällönhallintajärjestelmän vaihdon yhteydessä vanhaa sisältöä ei ole osattu tai viitsitty tuoda uuteen järjestelmään
Sivuston URL-osoiterakenne on muuttunut
Aiemmin vapaasti luettavissa oleva materiaali on siirretty maksumuurin taakse
Kohdesivulla on dynaaminen sivusisältö, kuten hakutuloksia, jolloin materiaali vaihtelee
Linkkimädän ennaltaehkäisy

Linkkimädän ennaltaehkäisemiseksi verkkosivujen suunnittelussa on jo 1990-luvulta lähtien kehotettu suunnittelemaan verkkosivustoille sellaiset URL-osoiterakenteet, joita voitaisiin käyttää samoina pitkälle tulevaisuuteen asti. Verkkosivujen URI-osoitteita suunniteltaessa suositellaan jättämään osoiterakenteesta tarpeettomat merkit pois, esimerkiksi käytetty HTTP-resurssi, kuten.php,.html taicgi-bin sillä ne altistavat linkkien rikkoutumiselle tulevissa verkkosivun uudistuksissa, mikäli verkkosivun alustaa vaihdetaan.
Linkittäessä suositellaan normalisoimaan URL-osoite poistamalla hyperlinkin toimivuuden kannalta ylimääräiset merkkijonot, kuten seurantakoodit osoitteen perästä. Myös URL-lyhentäjien käyttöä suositellaan välttämään, sillä ne kaksinkertaistavat linkin kuolemisen riskiä. Tieteellisessä julkaisemisessa suositellaan käyttämään pysyviä tunnisteita lähdelinkkeinä niin sanottujen tavallisten hyperlinkkien sijaan.
Aiheesta muualla

Kuvia tai muita tiedostoja aiheesta Linkkimätä Wikimedia Commonsissa
W3C.org: "Cool URIs for the Semantic Web" (ohjeistus URL-osoitteiden suunnitteluun) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: w:en:Link rot
Käännös suomeksi
Lars Stenbäck
Teokset

De principiis quibus innituntur ecclesia et theologia christiana. Dissertatio historico-dogmatica. Laurentius Stenbäck, 1844.
Om pedagogien och dess närvarande utveckling. Lars Stenbäck, 1855.
Kaksi saarnaa. Kustantaja tuntematon, 1880.
Kaksi saarnaa. K. F. Kivekäs, 1893.
Tytön rukous ; Skokloster ; Kuolemakuvaus ; Huokaus keväällä ; Aamu ; Vanhus. Suom. Irene Mendelin.  Kansanvalistus-seura, 1894.
Runoja. Suom. Yrjö Weijola. Otava, 1900.
Runot, Suom. Jaakko Haavio. WSOY, 1973.
Virret

Stenbäckin kirjoittamamia, kääntämiä tai muokkaamia virsiäː
Suomen evankelis-luterlaisen kirkon virsikirja 1986̠
118 Jumala, anna Henkesi (Paul Gerhadrt, ruots. Lars Stenbäck)
259 Kiitetty Herra, joka kansallensa
288 Silmäisi eteen, Jeesus
321 Sinua, Jumala (Te Deum hymnin pohjalta Lars Stenbäck)
Ruotsin kirkon virsikirja 2002
735 Silmäisi eteen, Jeesus/ För Jesu milda ögon
Suomen evankelis-luterilaisen kirkon ruotsinkielinen virsikirja 1986
42 När den arma jordens tid förgår
51 Nu får din tjänare i frid (Martin Luther 1524. Ruots. Lars Stenbäck 1865)
55 Min ande fröjdar sig i Gud
65 Där går ett lamm och stilla bär (Paul Gerhardt 1647. Ruots. Lars Stenbäck 1865)
151 Välsigna oss o store Gud
200 Hur skall vi rätt dig prisa (4, säkeistö)
280 O Gud vi lovar dig  (Te Deum hymnin pohjalta Lars Stenbäck)
302 Välsignad Gud som har sitt folk förlossat
369 För Jesu milda ögon
520 När nu till jorden ner  (Paul Weber 1686. Ruots. Lars Stenbäck 1865)
Aiheesta muualla

Kuvia tai muita tiedostoja aiheesta Lars Stenbäck Wikimedia Commonsissa
Eliel Aspelin-Haapkylä: Lauri Stenbäck. Otava, 1917.
Aarne Anttila: Lauri Stenbäck runoilijana ja muita tutkielmia. Suomalaisen kirjallisuuden seuran vuosikirja 13, 1954.
Lars Stenbäck Helsingin yliopiston kasvatustieteen laitos
Tarja-Liisa Luukkanen: B. O. Lille ja kirkkohistorianopetuksen alkuvaiheet Aleksanterin yliopiston teologisessa tiedekunnassa. Historiallisia tutkimuksia 207. Helsinki: SKS.
Tarja-Liisa Luukkanen: Lars Stenbäckin pietistipedagogiikka ja J. V. Snellmanin siitä esittämä kritiikki. Teologinen Aikakauskirja 4/2013.
Taustakuvaus virrestä 259.
Taustakuvaus virrestä 288.
Aegisub

| Aegisub |
| --- | --- |

 Aegisub
Kehittäjä:  Rodrigo Braz Monteiro
Kehityshistoria
Vakaa versio:  2.1.7 / 2009
Tiedot
Ohjelmistotyyppi:  Tekstityseditori
Alusta:  Windows, Linux, Mac OS X, BSD
Lisenssi:  BSD-lisenssi
Aiheesta muualla
Verkkosivusto
Aegisub on käyttöjärjestelmäriippumaton ASS (Advanced SubStation) -tekstitystiedostojen (.ass) editori, joka tukee myös perinteisiä SRT-, SUB- ja SSA-formaatteja. SSA toi tekstityksiin tagimerkkauskielen, joka mahdollisti efektien käytön tekstityksissä. SSA:ta tukeva VobSub ja sen kehittäjä Gabest kirjoitti VSFilter-parserin, joka mahdollisti näiden efektien parseroinnin lennossa mediatoistimelle. ASS lisäsi tähän formaattiin uusia tageja kuten transformaatiot, tekstin liike ruudulla, pyörityksen, skaalauksen jne.
Aegisubia alettiin kehittää Medusa Subtitling Stationin puutteiden takia, ja nykyään se tarjoaa jo monia uusia ominaisuuksia, joita erittäin aktiivinen yhteisö on siihen ehdottanut. Tekstityksessä varsin tärkeässä osassa kääntämisen jälkeen on tekstityksen ajoittaminen, ja Aegisubin "ajoitustila" onkin SSA formaatin luoneen SubStation Alpha -ohjelman mukainen sekä lisää moodiin myös Sabbun ja Medusan ajoittamistavat. Sabbun ajoitusominaisuudet antavat ajoittajalle mahdollisuuden siirtää alkuajan ja loppuajan paikkaa monipuolisesti hiirellä, Medusan ajoitus on numpad-pohjainen. Toiseksi tärkeintä nimenomaan SSA-formaatin ja siitä polveutuvien ASS- sekä AS5-formaattien efektiominaisuuksien takia on tekstinasettelu, joka on Aegisubin avulla mahdollista videotilan reaaliaikaisen esikatselun ja editoimisen avulla. Aegisub on avoin lähdekoodi -ohjelma, jonka kehitykseen voi kuka tahansa osallistua.
Ensimmäinen julkinen versio julkaistiin 4.11.2005. Versiosta 1.07 lähtien Aegisub on lisensoitu kolmekohtaisella BSD-lisenssillä.
Uusin versio tällä hetkellä on Aegisub 2.x.x ja sen kehityskatselmusversiot, joka tukee Windows-, Linux-, OS X- ja BSD-käyttöjärjestelmiä. Myös uusimpia SVN-versioita voi ladata kehittäjien SVN-sivustolta sekä ohjelman voi kääntää uusimmasta CVS:tä. Uusimmat SVN-versiot ovat tyypillisesti vakaita ja lisäävät monia ominaisuuksia ja bugikorjauksia nykyiseen versioon.
Ominaisuudet

Unicode UTF-7, UTF-8, UTF-16LE ja UTF-16BE merkistökoodaukset sekä muiden txt-tiedostojen kuin Unicode yli 30 erilaisesta merkistökoodauksesta, mm. Shift_JIS, mahdollistaen työn jatkamisen välittämättä käyttöjärjestelmän paikalliskieliasetuksista.
Osaa tuoda ja käsitellä seruvaavia tekstitysmuotoja: Advanced Substation Alpha (.ass), Substation Alpha (.ssa), Subrip (.srt & .sub) ja tekstitiedostoja (.txt) sekä monia muita.
Vienti .ass ⇒ .srt/.sub/.ssa sekä muut, mutta näihin ei voi tallentaa ASS-scriptin tagimerkkauskieltä.
Tehokas automaatioparseri, joka parseroi Lua-ohjelmointikielellä tehdyt scriptit, mahdollistaen kehittyneet karaoke-efektit, sekä muunlaisen tekstityksien efektoimisen.
Videoiden avaus Windowsilla: AviSynth mahdollistaa minkä tahansa Windows DirecShow -rajapinnan tukeman videomuodon avaamisen.
Videoiden avaus muilla: ffmpeg tarjoaa avattavaksi kaikki videomuodot, joita se tukee.
Aikakoodien (v1 ja v2) tuonti.
Reaaliaikainen rivin visuaalinen editointi videotilassa, kuten tekstin sijainnin säädöt, pyöritykset sekä skaalaukset jne.
Audiotiedostojen avaus; tukee kaikkia audiomuotoja, joita DirectShow osaa purkaa.
Tehokkaat audioajoitus- ja toistotilat, sisältäen täydellisen karaoke-ajoitusmoodin.
Funktioita ja pikanappuloita, joita voi editoida vapaasti asetuksista.
Aikojen siirrot ja muokkaukset framen tai ajan mukaan.
Etsi ja korvaa -toiminnot, jotka tukevat säännöllisiä lausekkeita.
Leikkaa, kopioi ja liittää tekstityksiä tavallisessa tekstimuodossa, joten tekstityksiä voi muokata myös tavallisilla tekstieditoreilla.
Käännösassistentti, joka auttaa kääntämään rivi kerrallaan tekstityksen toiselle kielelle.
Tyyliassistentti tyylien pikaiseen valintaan jokaiselle skriptiriville.
Tyylityshallitsija helpottaa useiden projektien profilointia.
Keyframe-selaus nopeaan etsintään skenevaihdoksille.
Monia tekstitysmakroja, joilla teet ajoituksista toistuvaa tai vaikkapa yhdistät kaksi riviä yhteen jne.
Aiheesta muualla

Virallinen sivusto (Arkistoitu – Internet Archive)
Almeida Kanda

Almeida Kanda (myös Canda; s. 10. toukokuuta 1959 Cangola) on angolalainen roomalaiskatolinen piispa. Hänet vihittiin papiksi Uijen hiippakuntaan 6. heinäkuuta 1986 ja nimitettiin Ndalatandon hiippakunnan johtoon 23. heinäkuuta 2005. Piispaksi vihkiminen seurasi 23. lokakuuta. Pääkonsekraattorina toimi Giovanni Angelo Becciu, jota avustivat José Francisco Moreira dos Santos ja Filomeno do Nascimento Vieira Dias. Kanda asetettiin virkaansa 20. marraskuuta.
Aleksanteri Nevskin katedraali (Petroskoi)

Kuva vuodelta 2017.
Aleksanteri Nevskin katedraali on kirkkorakennus Venäjän Karjalan tasavallan pääkaupungissa Petroskoissa. Se on rakennettu vuosina 1825–1832. Neuvostoliiton vuosina rakennus ei kuitenkaan toiminut kirkkona, sillä se muutettiin kotiseutumuseoksi. Kotiseutumuseo muutti uusiin tiloihin vuonna 1993, jolloin aloitettiin kirkkorakennuksen kunnostus.  Kunnostustyöt saatiin päätökseen 1999 ja vuonna 2000 kirkko vihittiin patriarkka Aleksis II:n johdolla. Kirkko on nykyään Venäjän ortodoksisen kirkon Petroskoin ja Karjalan hiippakunnan pääkatedraali.
Aiheesta muualla

Wikimedia Commonsissa on kuvia tai muita tiedostoja aiheesta .
A Trick of the Tail

| A Trick of the Tail Genesis |
| --- | --- | --- |

Studioalbumin tiedot
 Äänitetty : loka–marraskuu 1975 Trident Studios
 Julkaistu:  2. helmikuuta 1976  20. helmikuuta 1976
 Tuottaja(t): David Hentschel & Genesis
 Tyylilaji: progressiivinen rock
 Kesto: 51.11
 Levy-yhtiö: Charisma, Virgin, Atco
Genesiksen muut julkaisut
| The Lamb Lies Down on Broadway 1974 | A Trick of the Tail 1976 | Wind & Wuthering 1976 |
A Trick of the Tail on brittiläisen rock-yhtyeen Genesiksen seitsemäs studioalbumi vuodelta 1976. A Trick of the Tail on ensimmäinen albumi jolla Phil Collins on päälaulaja. Albumin kappaleista tehtiin myös Genesiksen ensimmäiset musiikkivideot: A Trick of the Tail, Ripples ja Robbery, Assault and Battery.
Levyltä julkaistiin singlet A Trick of the Tail ja Ripples.
Kappaleet

Dance on a Volcano – 5.53 (säv. Mike Rutherford, Tony Banks, Steve Hackett, Phil Collins)
Entangled – 6.28 (säv. Hackett, Banks)
Squonk – 6.27 (säv. Rutherford, Banks)
Mad Man Moon – 7.35 (säv. Banks)
Robbery, Assault and Battery – 6.15 (säv. Banks, Collins)
Ripples – 8.03 (säv. Rutherford, Banks)
A Trick of the Tail – 4.34 (säv. Banks)
Los Endos – 5.46 (säv. Collins, Hackett, Rutherford, Banks)
Kokoonpano

Phil Collins – laulu, taustalaulu, perkussiot, rummut
Steve Hackett – sähkökitara, 12-kieliset kitarat
Tony Banks – urut, syntetisaattorit, pianot, taustalaulu, 12-kielinen kitara, mellotron
Mike Rutherford – bassokitara, 12-kielinen kitara, bassopedaalit
Arvostelut

AllMusic:
Aiheesta muualla

Silas, Petri: A Trick of the Tail. Soundi 4/2007.
A Tonic for the Troops

| A Tonic for the Troops The Boomtown Rats |
| --- | --- | --- |

Studioalbumin tiedot
 Äänitetty : Relight-studiot, Hollanti
 Julkaistu: 1978
 Formaatti: LP-levy
 Tuottaja(t): Robert John Lange
 Tyylilaji: uusi aalto
 Levy-yhtiö: Ensign Records
The Boomtown Ratsin muut studioalbumit
| The Boomtown Rats 1977 | A Tonic for the Troops 1978 | The Fine Art of Surfacing 1979 |
A Tonic for the Troops on irlantilaisen The Boomtown Rats -yhtyeen toinen, vuonna 1978 julkaistu studioalbumi. Sen on tuottanut Robert John ”Mutt” Lange ja levy-yhtiö on Ensign Records.
Äänityksestä on huolehtinut Steven Douglas Brown. Albumi on äänitetty Hollannissa Relight-studioilla.
Kappaleet

Kappaleiden tekoon ovat osallistuneet The Boomtown Rats -yhtyeen laulaja ja johtohahmo Bob Geldof, basisti Pete Briquette, rumpali Simon Crowe ja kosketinsoittaja Johnny Fingers.
Like Clockwork – 3.43  (Geldof / Briquette / Crowe)
Blind Date – 3.21  (Geldof)
(I Never Loved) Eva Braun – 4.37  (Geldof)
Living in an Island – 4.10  (Geldof)
Don't Believe What You Read – 3.07  (Geldof)
She's So Modern – 2.56  (Geldof / Fingers)
Me and Howard Hughes – 3.11  (Geldof)
Can't Stop – 2.19  (Geldof)
(Watch Out for) The Normal People – 2.52  (Geldof)
Rat Trap – 5.10  (Geldof)
Neon Heart – John Peel Radio Session – 4.08
Do The Rat – B-side – 2.12
D.U.N. L.O.A.G.H.A.I.R.E. – 2.15
Rap Trap – Live In Stoke – 5.49
Laulujen musiikkikustantaja on Sewer Fire Hits / Zomba. Sanat on painettu LP-levyn suojakuoreen. Siinä on myös valokuvia yhtyeen kuudesta jäsenestä. Albumin otsikko mainitaan kappaleessa "She’s So Modern".
Tuotantotiedot

Tuottaja: Robert John ("Mutt", "Arrjay") Lange
Insinöörit: Steven Douglas ("Stuff") Brown ja Tim Friese-Greene
Äänityspaikka: Relight-studiot, Hollanti
Kansitaide: Hothouse
Maalaus: Chuck-Loyola, Hothouse
Kansikuvat ja henkilökuvat: Fin Costello
Valokuvat: Chalkie Davies, Fachtna O’Kelly
Arviot

Erään arvostelun mukaan hyvän esikoisalbumin ja Suomen-vierailun yhteydessä pidetyn konsertin jälkeen tämä levy kuulostaa yllättävältä. Levy tuntuu ylituotetulta ja mahtipontiselta. Ylen määrin käytetyt ja luonnottomat taustalauluosuudet tuovat arvioijan mieleen Queen-yhtyeen ja muutoin muistumia on Sparksilta, Steve Milleriltä ja jopa Emerson, Lake & Palmerilta. Yhtye on kehittynyt musiikillisesti ja se soittaa hyvin ja tarkasti, välillä kuitenkin ponnettomasti. Bob Geldofin sävellykset ovat monipuolisia, jopa loistavia, ja sanoituksissa on terävyyttä. Hänen laulutavastaan on hiottu pois raakuutta. Levy on arvioijan mielestä hyvä puutteineenkin.
Singlet

Albumilta on julkaistu single She’s So Modern / "Lying Again" (Ensign ENY 13). Tyyliltään nimikappale muistuttaa arvioijan mielestä yhtyeen esikoissingleä Looking After No. 1. Sanoitus on "lällätystä" ja Bob Geldof on alkanut muistuttaa Bryan Ferrya. Tanssittava nimikappale on taidokasta "huipputason energiarockia" ja single kokonaisuudessaan "hyvää käyttörockia".
Muut albumilta julkaistut singlet ovat Like Clockwork ja Rat Trap.
Leikepöytä

Leikepöydän valikko kopioimiseen
Leikepöytän valikko liittämiseen
Tekstin raahaamista
Leikepöytä on tietokoneissa muisti, jonne voi väliaikaisesti tallettaa tekstiä, kuvia tai tiedostoja. Leikepöydän käyttötapa voi vaihdella eri käyttöjärjestelmissä.
Leikepöydän käyttö > Kopiointi

PC-tietokoneissa tyypillisesti tekstiä kopioitaessa tietty teksti alue voidaan ensin "maalata" hiirellä, viemällä kohdistin sopivaan kohtaan ja painaa sitten vasen nappi alas ja pidetään sitä painettuna samalla kun viedään kohdistin haluttuun kohtaan. Vaihtoehtoisesti voi myös painaa tietyn sanan kohdalla tuplaklikkauksen hiirellä jolloin yksittäinen sana maalautuu. Maalaamisen jälkeen vapautetaan vasen painike ja viedään kohdistin maalatun alueen päälle ja painetaan hiiren oikeaa nappia jolloin avautuu valikko josta tulee mahdollisuus kopioida maalattu teksti. Kopioinnin jälkeen teksti on leikepöydässä ja voidaan liittää minne halutaan, esimerkiksi tekstinkäsittelyohjelmaan.
Jos koneessa on Windows-käyttöjärjestelmä, voidaan kokonainen ikkuna (se joka on kulloinkin aktiivisena) tallettaa kuvana leikepöydälle painamalla samanaikaisesti Ctrl ja PrtScr
Leikepöydän käyttö > Liittäminen

Tekstinkäsittelyssä kursori viedään hiiren kohdistimella haluttuun paikkaan ja painetaan hiiren oikeaa nappia. Sen jälkeen aukeaa valikko, josta voi valita kohdan: Liitä.
Leikepöydän käyttö > Raahausperiaate

Joissakin käyttöjärjestelmissä voi myös raahata maalattuja kohteita. Maalattuun, esimerkiksi tekstiin voi tarrata viemällä kohdistin maalatun alueen päälle, painamalla hiiren vasenta nappia, pitämällä sitä pohjassa ja liikuttaa kohdistinta, jolloin maalattu alue voidaan kuljettaa uuteen sijaintiin. Alueen irrotus uuteen kohteeseen tehdään vapauttamalla vasen painike.
Leikepöydän käyttö > Näppäimistö- ja valikkokomennot

Toimintoja voi tehdä myös näppäimistöltä: Kopiointi: Ctrl ja C. Liittäminen: Ctrl ja V. Leikkaaminen Ctrl ja X.
Liittämisen kumoaminen: Ctrl ja Z.
Valikkotoiminnot löytyvät yleensä myös tekstinkäsittelyohjelman tai internetselaimen Muokkaa-valikosta. Toiminto on vaihtoehtoinen ja tekee samat asiat kuin käytettäessä hiiren oikeaa nappia kopioimisen, liittämisen tai kumoamisen yhteydessä.
Aiheesta muualla

Tiedon siirtäminen leikepöytä apuvälineenä
Agastya

Agastya patsas
Agastya on intialaisen mytologian hahmo, joka eli Intian niemimaan eteläosassa noin 3000 vuotta eaa. Hänen kerrotaan olleen pienikasvuinen intialainen patriarkka, joka tyhjensi valtameren, kun se halveksivasti roiskutti vettä hänen kasvoilleen. Hän oli tuolloin kävelyllä Vishnu-jumalan kanssa ja joi meren kuivaksi yhdellä kulauksella.
Aiheesta muualla

Kuvia tai muita tiedostoja aiheesta Agastya Wikimedia Commonsissa
Liettua olympialaisissa

Liettua osallistui olympialaisiin ensimmäisen kerran Pariisin kesäolympialaisissa 1924. Liettua oli mukana myös vuoden 1928 talvi- ja kesäkisoissa, mutta 1930-luvun kisoihin maa ei osallistunut. Toisen maailmansodan jälkeen liettualaisurheilijat edustivat Neuvostoliittoa vuosina 1952–1988. Itsenäisenä maana Liettua palasi olympialaisiin Barcelonan 1992 kesäkisoissa, joissa se voitti ensimmäisen kultamitalinsa. Talviolympialaisissa maa ei ole menestynyt.
Liettuan menestyksekkäin urheilumuoto olympialaisissa on yleisurheilusta, mistä se on saavuttanut eniten mitaleita. Yleisurheilulajeista sen menestyksekkäin laji on kiekonheitto. Maan ensimmäinen olympiavoittaja oli kiekonheiton Barcelonassa 1992 voittanut Romas Ubartas. Virgilijus Alekna voitti kiekonheiton olympiakultaa Sydneyssä 2000 ja Ateenassa 2004. Maan muut olympiavoittajat ovat Sydneyssä kultaa naisten trap-ammunnassa voittanut ampuja Daina Gudzinevičiūtė, sekä Lontoossa 2012 100 metrin rintauinnin voittanut Rūta Meilutytė ja nykyaikaisen viisiottelun Laura Asadauskaitė.
Neuvostoliiton joukkueessa kuusikymmentä liettualaista urheilijaa voitti olympiamitalin vuosina 1952–1988. Varsinkin Neuvostoliiton koripallojoukkueessa liettualaiset olivat merkittävässä roolissa – vuoden 1988 kultamitalijoukkueessa oli neljä liettualaista pelaajaa.[lähde? ]
Mitalit lajeittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Ammunta | 1 | 0 | 0 | 1 | 48 |
|  Koripallo | 0 | 0 | 3 | 3 | 18 |
|  Melonta | 0 | 1 | 1 | 2 | 38 |
|  Nykyaikainen viisiottelu | 1 | 3 | 1 | 5 | 9 |
|  Nyrkkeily | 0 | 0 | 1 | 1 | 69 |
|  Paini | 0 | 1 | 1 | 2 | 50 |
|  Painonnosto | 0 | 0 | 1 | 1 | 65 |
|  Purjehdus | 0 | 1 | 0 | 1 | 39 |
|  Pyöräily | 0 | 0 | 1 | 1 | 39 |
|  Soutu | 0 | 1 | 2 | 3 | 41 |
|  Uinti | 1 | 0 | 0 | 1 | 42 |
|  Yleisurheilu | 3 | 1 | 2 | 6 | 45 |
| Yhteensä | 6 | 7 | 13 | 26 | 66 |
Lähteet: